ai4bharat/Pralekha huggingface dataset:
نوجوانوں کے امور اور کھیل کود کی وزارت
44 ویں شطرنج اولمپیاڈ میں اوپن سیکشن کے نویں راؤنڈ کے میچ میں سسی کرن، ایریگیسی نے برازیل کو شکست دے کر ہندوستان کو دوبارہ مقابلے میں لا کھڑا کیا
کرشنن سسی کرن اور ارجن ایریگیسی کی فتوحات کے بل پر ہندوستان اے نے اتوار کو تمل ناڈو کے مملا پورم میں 44 ویں شطرنج اولمپیاڈ میں اوپن سیکشن کے نویں راؤنڈ کے میچ میں برازیل کو 3-1 سے شکست دے کر اپنا آہنگ بحال کر لیا۔
تمل ناڈو کے مملا پورم میں اتوار کو 44 ویں شطرنج اولمپیاڈ کے راؤنڈ 9 کے دوران انڈیا اوپن ٹیم اے کے کرشنن سسیکرن۔ 
سنیچر کو آرمینیا سے ہارنے کے بعد مقابلے میں لوٹتے ہوئے ہندوستان اے نے جیت کے ساتھ کھیل کا آغاز کیا جب سسی کرن نے نیمزو ہندوستانی گیم میں آندرے دیامانٹ کے خلاف پہلا پوائنٹ حاصل کیا۔ حالات اس وقت ناموافق نظر آئے جب 42 ویں اور 43 ویں باری پر بشپس کی طرف سے لگاتار کچھ غلط چالوں نے سائی کرن کو فائدہ حاصل کرنے کا موقع دیا اور اس فائدے کو 49 ویں باری پر فتح میں تبدیل کر دیا۔
انڈیا اوپن ٹیم اے کے جی ایم پینٹالا ہری کرشنا 44ویں شطرنج اولمپیاڈ کے راؤنڈ 6 کے دوران مملا پورم، تمل ناڈو میں ایکشن میں ہیں۔ 
دوسری طرف ایریگیسی نے سیواگ کریکور میکھیتاریان کے خلاف انگریزی راستہ اختیار کیا۔ 25ویں باری پر حریف کے دیر سے کیسل کرنے کے بعد ایریگیسی نے ایک تبادلہ جیت لیا۔ اس کے بعد فتح کے لئے 63 چالوں کی ضرورت تھی۔ دیگر دو کھلاڑی، پینٹالا ہری کرشنا اور ودیت گجراتی نے اپنے اپنے کھیلوں میں ڈرا کیا۔
سسی کرن نے اتوار کو آرمینیا کے خلاف شکست کو بس اک واقعے پر محمول کرتے ہوئے کہا کہ “بعض اوقات ایسا ہوتا ہے لیکن ہم لمبی چہل قدمی کرتے ہوئے ہمیشہ ایک ٹیم کے طور پر ایسی مشکلات پر قابو پانے کی کوشش پر بات کرتے ہیں۔ مجھے خوشی ہے کہ ٹیم ہم آہنگ ہے، ہم ہمیشہ ایک ساتھ کھاتے ہیں اور بہت سی چیزوں پر ایک ساتھ تبادلہ خیال کرتے ہیں۔
تمل ناڈو کے مملا پورم میں اتوار کو 44 ویں شطرنج اولمپیاڈ کے راؤنڈ 9 کے دوران انڈیا اوپن ٹیم بی کے گوکیش ڈی۔ 
تمل ناڈو کے مملا پورم میں اتوار کو 44 ویں شطرنج اولمپیاڈ کے راؤنڈ 9 کے دوران انڈیا کی اوپن ٹیم بی پرگناندھا آر کے رکن۔ 
ہندوستان سی نے بھی جیت حاصل کی۔ اس نے پیراگوئے کو 3-1 سے شکست دی۔ اس بیچ آر پرگناندھا نے واصف دراربیلی کو ہرایا اور ہندوستان بی نے چھٹا مقام رکھنے والے آذربائیجان کے ساتھ 2-2 سے ڈرا کیا۔ ڈی گوکیش کی جیت کی دوڑ اس وقت ختم ہو گئی جب اس نے شخریار مامیدیاروفکے ساتھ اچھی طرح سے کھیلے جانے والا مقابلہ ڈرا کیا۔ نہال سرین کا مقابلہ بھی رؤف مامیدوف سے ڈرا رہا جبکہ رونق سادھوانی کو نجات عباسوف سے مقابلہ ہارنا پڑا۔
ایک اور اوپن سیکشن میچ میں، امریکہ نے یونان کے خلاف 2.5-1.5 سے جیت حاصل کر کے ہندوستان کے خلاف ہفتہ کو ہونے والی شکست کو بھلایا۔ سرِ دست ازبکستان 16 پوائنٹس کے ساتھ اوپن سیکشن میں واحد لیڈر ہے اس کے بعد ہندوستان بی اور آرمینیا پندرہ پندرہ پوائنٹوں کے ساتھ دوسرے نمبر پر ہیں۔
خواتین کے حصے میں ہندوستان بی اور ہندوستان سی نے سوئزرلینڈ اور ایسٹونیا کو بالترتیب 4-0 اور 3-1 سے شکست دی جبکہ ہندوستان اے کو چوتھا مقام یافتہ پولینڈ سے 1.5-2.5 سے شکست کا سامنا کرنا پڑا۔
ایک اہم کھیل میں دوسرا مقام یافتہیوکرین نے جارجیا نے 2-2 سے ڈرا کیا اور اس طرح خواتین کے حصے میں ہندوستان اے بدستور سرفہرست ہے لیکن اب جارجیا، پولینڈ اور قزاخستان بھی اسی کی صف میں ہیں۔ سب کے اسکور پندرہ پندرہ پوائنٹ ہیں۔قزاخستان نے بلغاریہ کو 3-1 سے ہرایا۔
کوئلے کی وزارت
کوئلہ کی پانچ کانوں کی تخصیص کو منظوری
نئی دہلی، 5دسمبر 2019/وزارت کوئلہ نے چار سال کے طویل فاصلے کے بعد کوئلے کی پانچ کانوں کی تخصیص کو اپنی منظوری دے دی ہے۔ایسا نومبر 2019 کے پہلے ہفتے کے دوران وزارت کوئلے کے ذریعہ کرائے گئے الیکٹرانک نیلامی کےنتیجے میں ہوا ہے۔ وزارت نے قبل ہی غیر ضابطہ بند شعبوں سے تعلق رکھنے والے کوئلہ کی 27 کانوں کی نیلامی کا عمل شروع کردیا تھا۔ تخصیص شدہ کوئلے کی پانچ کانوں کی تفصیلات حسب ذیل ہیں:
|
|
نمبر شمار
|
|
کوئلے کی کان کا نام
|
|
ریاست
|
|
قابل نکاسی ذخائر

|
|
گریڈ
|
|
پی آر سی

|
|
کامیاب بولی لگانے والے
|
|
1
|
|
بکرم
|
|
مدھیہ پردیش
|
|
9.44
|
|
G-8
|
|
0.36
|
|
برلا کارپوریشن لمیٹیڈ
|
|
2
|
|
برہم پوری
|
|
مدھیہ پردیش
|
|
12.343
|
|
G-6
|
|
0.36
|
|
برلا کارپوریشن لمیٹیڈ
|
|
3
|
|
بھاسکر پاڑہ
|
|
چھتیس گڑھ
|
|
24.06
|
|
G-7
|
|
1.00
|
|
پرکاش انڈسٹریز لمیٹیڈ
|
|
4
|
|
جگنناتھ پور-بی
|
|
مغربی بنگال
|
|
50.02
|
|
G-10
|
|
0.80
|
|
پاور پلس ٹریڈرس پرائیوٹ لمیٹیڈ
|
|
5
|
|
جمکھانی
|
|
اڈیشہ
|
|
114.98
|
|
G-11
|
|
2.60
|
|
ویدانتا لمیٹیڈ
تخصیص کی اہم بات یہ ہے کہ کامیاب بولی لگانے والوں کو پہلی بار کھلے بازار میں 25 فی صد کوئلے کی پیداوار فروخت کرنے کے لئے لچک حاصل ہوگی ۔ اس سے ملک میں کوئلے کی پیداوار کو فروغ حاصل ہوگا اور صنعتوں کا درآمد شدہ کوئلہ پر انحصار کم ہوگا۔ یہاں اس بات پر بھی زور دیا گیا ہے کہ اس قدم سے ریاستی حکومتوں کو جہاں کثیر مقدار میں کوئلہ کا ذخیرہ موجود ہے وہاں اس کے مالیہ ، ریالٹی اور دیگر قابل عمل ٹیکسوں میں اضافہ ہوگا۔
-
|
|
نمبر شمار
|
|
کوئلے کی کان کا نام
|
|
ریاست
|
|
پی آر سی

|
|
حتمی قیمت 
|
|
30 سال کے لئے مالیہ|
|
1
|
|
بکرم
|
|
مدھیہ پردیش
|
|
0.36
|
|
154
|
|
166.32
|
|
2
|
|
برہم پوری
|
|
مدھیہ پردیش
|
|
0.36
|
|
156
|
|
168.48
|
|
3
|
|
بھاسکرپورہ
|
|
چھتیس گڑھ
|
|
1.00
|
|
1100
|
|
3,300.00
|
|
4
|
|
جگن ناتھ پور -بی
|
|
مغربی بنگال
|
|
0.80
|
|
185
|
|
444.00
|
|
5
|
|
جم کھانی
|
|
اوڈیشہ
|
|
2.60
|
|
1674
|
|
13,057.20اس میں ریالٹی، محصولات اورقابل عمل ٹیکس شامل نہیں ہیں۔
۔۔۔۔۔۔۔۔۔۔۔
U- 5588
(Visitor Counter : 41
وزیراعظم کا دفتر
وزیر اعظم نے آر ای – انویسٹ 2020 کا افتتاح کیا
میگا واٹ سے گیگا واٹ کے منصوبے حقیقت میں بدل رہے ہیں : وزیر اعظم
بھارت کی قابلِ تجدید توانائی کی صلاحیت پچھلے چھ برسوں میں ڈھائی گنا بڑھی ہے : پی ایم
بھارت نے ثابت کر دیا ہے کہ ٹھوس ماحولیاتی پالیسیاں ، ٹھوس معیشت کی پالیسیاں ثابت ہو سکتی ہیں : پی ایم
نئی لّی ، 26 نومبر / وزیر اعظم نریندر مودی نے ویڈیو کانفرنسنگ کے ذریعے قابلِ تجدید توانائی کی تیسری عالمی سرمایہ کاری میٹنگ اور نمائش  کا افتتاح کیا ۔ اس کانفرنس کا انعقاد نئی اور قابلِ تجدید توانائی کی وزارت کے ذریعے کیا گیا ہے ۔ آر ای – 2020 انویسٹ کا موضوع ہے ، ‘‘ پائیدار توانائی میں تبدیلی کے لئے اختراعات ’’ ۔
وزیر اعظم نے ، اِس بات پر خوشی کا اظہار کیا کہ قابلِ تجدید توانائی کےسیکٹر میں بہت کم وقت میں پیداوار کی صلاحیت میگا واٹ سے گیگا واٹ پہنچ گئی ہے اور ‘‘ ایک سورج ، ایک دنیا ، ایک گرڈ ’’ ایک حقیقت بنتا جا رہا ہے ، جس پر اس سے پہلے کے ایڈیشنس میں تبادلۂ خیال کیا جا چکا ہے ۔ انہوں نے مزید کہا کہ پچھلے 6 برسوں میں بھارت ایک غیر معمولی سفر پر گامزن ہے ۔ انہوں نے اشارہ کیا کہ بھارت کی توانائی پیدا کرنے کی صلاحیت اور نیٹ ورک میں اِس بات کو یقینی بنانے کے لئے توسیع کی جا رہی ہے کہ بھارت کے ہر شہری کو بجلی تک رسائی حاصل ہو تاکہ وہ اپنی مکمل صلاحیتوں کو بروئے کار لا سکے ۔ انہوں نے اِس بات کو اجاگر کیا کہ آج بھارت کی قابلِ تجدید توانائی سے بجلی کی صلاحیت دنیا میں چوتھی سب سے بڑی صلاحیت ہے اور یہ تمام بڑے ملکوں کے درمیان تیزی سے بڑھ رہی ہے ۔ بھارت میں سر دست قابلِ تجدید توانائی کی صلاحیت 136 گیگا واٹ ہے ، جو ہماری کل صلاحیت کا تقریباً 36 فی صد ہے ۔
وزیر اعظم نے اِس بات پر خوشی کا اظہار کیا کہ 2017 ء سے بھارت کی قابلِ تجدید توانائی کی سالانہ صلاحیت میں اضافہ کوئلے پر مبنی حرارتی بجلی سے زیادہ ہو رہا ہے ۔ انہوں نے اِس بات کو اجاگر کیا کہ پچھلے 6 برسوں میں بھارت کی قابلِ تجدید توانائی کی تنصیبی صلاحیت میں ڈھائی گنا اضافہ ہوا ہے ۔ انہوں نے کہا کہ قابلِ تجدید توانائی میں پہلے سرمایہ کاری نے ، جب کہ یہ اتنی سستی نہیں تھی ، اُس پیمانے کو حاصل کرنے میں مدد کی ہے ، جس سے لاگت کو کم کیا جا سکا ہے ۔ انہوں نے کہا کہ ہم دنیا کو دکھا رہے ہیں کہ ٹھوس ماحولیاتی پالیسیاں ، ٹھوس معیشت کے لئے بھی مفید ہو سکتی ہیں ۔ انہوں نے کہا کہ ہم نے اِس بات کو یقینی بنایا ہے کہ توانائی کی کار کردگی صرف ایک وزارت یا محکمے تک محدود نہ رہے ، بلکہ اِسے پوری حکومت کے لئے ہدف بنایا گیا ہے ۔ ہماری تمام پالیسیوں میں توانائی کی صلاحیت کے حصول کو زیرِ غور رکھا گیا ہے ۔
وزیر اعظم نے کہا کہ کار کردگی سے مربوط مراعات  کی الیکٹرانک کی مینو فیکچرنگ میں اسکیم کی کامیابی کے بعد ہم نے اعلیٰ صلاحیت والے سولر ماڈیولس کو ، اِسی طرح کی مراعات دینے کا فیصلہ کیا ہے ۔ انہوں نے زور دے کر کہا کہ ‘‘ کاروبار میں آسانی ’’ کو یقینی بنانا ہماری اولین ترجیح ہے اور سرمایہ کاروں کی سہولت کے لئے پروجیکٹ ڈیولپمنٹ سیل قائم کئے گئے ہیں ۔ انہوں نے اعلان کیا کہ اگلی دہائی کےلئے وسیع قابلِ تجدید توانائی کے منصوبے ہیں ، جن سے امید ہے کہ 20 ارب ڈالر سالانہ کے قریب کاروباری امکانات پیدا ہوں گے ۔ انہوں نے سرمایہ کاروں ، ڈیولپرس اور کاروباریوں کو بھارت کے قابلِ تجدید توانائی کے سفر میں شامل ہونے کی دعوت دی ۔
۔۔۔۔۔۔۔۔۔۔۔ ۔۔۔۔۔۔۔۔۔۔ ۔۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔ ۔۔۔ ۔۔۔۔۔۔۔۔۔۔

U. No. 7586
(
وزارت دفاع
کولمبو ایم وی ایکسپریس –پرل میں لگی ہوئی آگ پر قابو پانے کے لئے ہندوستانی کوسٹ گارڈ کی زبردست کوششیں جاری
نئی دہلی،26؍مئی : کولمبو، سری لنکا میں کنٹینر جہاز ایم وی ایکسپریس – پرل میں لگی ہوئی آگ پر قابو پانے کے لئے ہندوستانی کوسٹ گارڈ  کی کوششیں زوروں پر جاری ہیں۔ سری لنکائی اتھارٹیز کی درخواست کے بعد ، حکومت ہند کی ہدایات پر ، ای وی ایکسپریس – پرل کو فوری امداد مہیا کرانے کے لئے اپنے عملے کو فوری طور پر تعینات کیا، جب کہ سمندری گشت پر آئی سی جی جہاز ’ویبھو‘ کو 25 مئی 2021 کو جائے واردات کے لئے فورا موڑ دیا گیا تھا۔ 26 مئی 2021 کی علی الصبح، آئی سی جی جہاز ’وجز‘ جسے توتی کو رن سے بھیجا گیا تھا، سائٹ پر پہنچا، فی الحال دونوں جہاز باہری ؤگ بجھانے والے نظام کا استعمال کرتے ہوئے اور خراب موسم کے سبب درپیش مشکلات اور رکاوٹوں کا سامنا کرتے ہوئے جہاز پر لگی زبردست آگ سے لڑ رہے ہیں۔
آئی سی جی جہاز سمندر میں پرہاری، ایک خصوصی آلودگی رد عمل   کانفگریشن میں ، آگ بجھانے کی کوششوں کو بڑھانے اور تیل کے رساؤ کی نگرانی اور اس پر کارروائی کے لئے بھیجا گیا ہے۔ آئی سی جی ڈونیئر جہاز علاقے کی ہوائی گشت پر ہے۔ ابھی تک تیل رساؤ کی کوئی اطلاع نہیں ہے۔
تباہی کا شکار جہاز ایم وی ایکسپریس – پرل ، آئی ایم ڈی جی کوڈ کے تحت نائٹرک ایسڈ اور دیگر خطرناک کیمیکلز کے 1486 کنٹینرس لے کر جا رہا تھا۔ زبردست آگ اور بے حد خراب موسم کی وجہ سے جہاز ایک طرف ٹیڑھا ہو گیا ہے اور کنٹینرس جہاز کے بورڈ پر گر گئے، جس کے نتیجے میں کنٹینرس کو بے حد نقصان پہنچا ہے۔ آگ پر قابو پانے کے لئے آسی جی کے دو جہازوں کے ساتھ سری لنکائی اتھارٹیوں کے 4 ٹگس کی مشترکہ کوششیں جاری ہیں۔
آئی سی جی نے کوچی ، چنئی اور توتی کورن میں اپنے جہازوں کو الرٹ پر رکھا ہے تاکہ ضرورت پڑنے پر آلودگی ریسپونس کے لئے فوری امداد بہم پہنچائی جاسکے۔ ایم وی ایکس پریس پرل پر لگی آگ پر قابو پانے اور جامع جوابی کارروائی کو تیز کرنے کے لئے سری لنکائی کوسٹ گارڈ اور دیگر اتھارٹیوں کے ساتھ مسلسل اشتراک جاری ہے۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-4869
(Visitor Counter : 132
مالیاتی کمیشن
پندرہویں مالیاتی کمیشن کی مشاور تی کونسل کی میٹنگ کل ہوگی
نئی دہلی، 12 فروری :15ویں مالی کمیشن کی مشاورتی کونسل کی میٹنگ کل نئی دہلی میں منعقد ہوگی ۔سال 21-2020کے لئے کمیشن کی رپورٹ جمع کرنے کے بعد کونسل کی یہ پہلی میٹنگ ہوگی ۔ میٹنگ کی صدارت کمیشن کے کمیشن جناب این کے سنگھ کریں گے ۔ جب کہ اس کے اراکین جناب اے این جھا ، ڈاکٹراشوک لاہری ، ڈاکٹررمیشن چند ، جناب انوپ سنگھ اورسکریٹری جناب اروند مہتہ میٹنگ میں شرکت کریں گے ۔ مشاورتی کونسل کے اراکین جنھوں نے میٹنگ میں اپنی شرکت کی تصدیق کردی ہے ان کے نام ،ڈاکٹرگووند راو، ڈاکٹراندراراجہ رمن ، ڈاکٹرسرجیت ایس بھلہ ، ڈاکٹراروند ویروانی ، ڈاکٹرپراچی مشرا ، جناب سدپتومُنڈل اور جناب کرشنامورتی سبرامینیم ہیں ۔
کل کی میٹنگ میں شرکت کرنے والے خصوصی مدوعین میں ڈاکٹرپی کے مشرا ، ڈاکٹرشنکرآچاریہ ، ڈاکٹراجیت مشرا ، جناب اننت ناگیشورن ، جناب اجے بھوشن پانڈے ، جناب امیتابھ کانت ، جناب اتانوچکرورتی ، ڈاکٹرویویک ڈبرائے ، جناب ٹی این نینن ، جناب سوامی ناتھن ایّر، ڈاکٹرمنوج پانڈا اورڈاکٹرابھیجیت سین کے نام قابل ذکرہیں ۔
صدرجمہوریہ ہند جناب رام ناتھ کووند کو سال 21-2020کے لئے 15ویں مالی کمیشن کی رپورٹ پیش کرنے کے بعد مرکزی حکومت نے رپورٹ میں شامل سفارشات پرمعقول حدتک عمل درآمد کیاہے اورپارلیمنٹ میں کارروائی رپورٹ پیش کردی ہے ۔ کمیشن کو سونپی گئی ذمہ داریوں کے مطابق وہ اب سال 22-2021سے 26-2025تک یعنی 5برسوں کے لئے اپنی سفارشات کا مسودہ تیارکرنے سے متعلق کام کررہی ہے ۔
اس پس منظرمیں کمیشن کے لئے آگے کے کام میں یعنی پانچ برسوں کے لئے خصوصا ًابھرتی معاشی صورتحال کی روشنی میں معلومات پراحتیاط کے ساتھ غورکرنے کی ضرورت ہے ۔ اس مسئلے پرغوروخوض کے لئے کمیشن کی مشاورتی کونسل کی اگلی میٹنگ طلب کی گئی ہے ۔
تین موضوعات جن پرخصوصی طورپر تبادلہ خیال میں غوروخوض ہوگا وہ ذیل سے متعلق ہیں :
1-سال 21-2020کے لئے 15ویں مالی کمیشن کی رپورٹ میں عبوری تفویض کے فارمولے سے متعلق معلومات شامل ہیں ۔
2-22-2021سے 26-2025 تک کی مدت کے لئے مجموعی گھریلوپیداوار میں معمولی نموکی امید ہے ۔
3-مذکورہ بالا مدت کے لئے کمیشن کے متعلقہ ٹیکس اچھال اور دوسرے بڑے معاشی پیمانے شامل ہیں ۔
وزارت خزانہ
ایم ایس ا یم ای کے لیے ایمرجنسی کریڈٹ لائن گارنٹی اسکیم کی کارکردگی
نئی دہلی ،16مارچ ،2021، جیسا کہ نیشنل کریڈٹ گارنٹی ٹرسٹی کمپنی لمیٹڈ  نے مطلع کیا ہے ،جو کہ ایمرجنسی کریڈٹ لائن گارنٹی اسکیم  پر عملدرآمد کرانے وا لی ایجنسی ہے، 28 فروری 2021 کو اجتماعی طور پر 2.46 لاکھ کروڑ روپئے کے قرضوں کی منظوری دی گئی جس کے لیے 2.14 لاکھ کروڑ روپئے سے زیادہ کی مجموعی رقم 92.27 لاکھ قرضے لینے والوں کو ای سی ایل جی ایس کے تحت جاری کی گئی ہے۔
خزانے اور مالی ا مور کے مرکزی وزیر مملکت جناب انوراگ سنگھ ٹھاکر نے آج راجیہ سبھا میں ایک سوال کے تحریری جواب میں یہ بات بتائی۔
وزیر موصوف نے مزید بتایا کہ تقریباً 87 لاکھ ایم ایس ایم ای یونٹوں نے اس گارنٹی سے فائدہ اٹھایا ہے جو جاری کی جانے والی گارنٹیوں کی تعداد کا 95 فیصد ہے۔
مزید تفصیل بتاتے ہوئے وزیر موصوف نے کہا کہ ایس سی ایل جی ایس1.0.کے تحت تمام مجاز قرضہ لینے والوں کے لیے ’آپٹ آؤٹ‘ متبادل کے ساتھ پہلے سے منظور شدہ قرضے کی سہولت موجود ہے۔ جیسا کہ این سی جی ٹی سی نے مطلع کیا مندرجہ ذیل اقدامات کئے گئے ہیں۔
- ویب سائٹ پر قرضہ لینے والوں کے لیے ایک پورٹل تشکیل دیا گیا جہاں وہ اپنی شکایات درج کراسکتے ہیں جو متعلقہ ایم ایل آئی ایس کے حوالے کردیا جاتا ہے تاکہ مقررہ وقت کے اندر مسئلے کو حل کیا جاسکے۔
- ناراضگی /شکایات کرنے والوں کے لیے ای-میل آئی ڈی بھی بنائی گئی اور اسے مشتہر کردیا گیا ہے جس کے ازالے کے لیے این سی جی ٹی سی اسے برابر دیکھتا رہتاہے۔
- اسکیم کی رسائی کو زیادہ سے زیادہ کرنے کے لیے مختلف ساجھے داروں کے ساتھ وقتاً فوقتاً میٹنگ کا اہتمام کیا جاتاہے۔
امور صارفین، خوراک اور عوامی تقسیم کی وزارت
سبزیوں اور پھلوں کی مانگ اور فراہمی
نئی دہلی،29؍نومبر:صارفین کے امور ،خوراک اور سرکاری نظام تقسیم کے وزیر مملکت جناب دانوے راؤ صاحب دادا راؤ آج راجہ سبھا میں ایک سوال کے تحریری جواب میں مندرجہ ذیل معلومات فراہم کی۔
سبزیوں اور پھلوں کی قیمتوں میں اضافہ اور کمی کا انحصار ان کی مانگ اور فراہمی پر ہوتا ہے۔اس کا انحصار اور بہت سے عوامل پر بھی ہوتا ہے، مثلاً اِن پُٹ  کی لاگت سبزیوں اور پھلوں کا جلدی خراب ہونا ، ان کے اسٹوریج ، ٹرانسپورٹیشن کی لاگت، لدائی اور اترائی کے اخراجات، ان کی چھنٹائی، تھوک فروش کا معاوضہ، سبزیوں اور پھلوں کو ایک جگہ سے دوسری جگہ لے جانے میں ہونے والا نقصان، خوردہ فروشوں کا معاوضہ وغیرہ۔ اس کے علاوہ اسٹوریج، ذخیرہ اندوزی اور کالابازاری نیز خراب موسمی حالات پر بھی اس کا انحصار ہوتا ہے۔
حکومت نے خوراک کی ضروری اشیا ء کی قیمتوں کو مستحکم بنانے کے لئے وقتاً فوقتاً مختلف اقدامات کئے ہیں۔ ان اقدامات میں درآمدی ڈیوٹی، کم از کم برآمدی قیمت اور برآمدی پابندیوں سے متعلق تجارتی اور مالی پالیسیوں کا مناسب استعمال شامل ہیں۔ ان کا مقصد اندرون ملک ان اشیاء کی فراہمی کو باضابطہ بنانا اور قیمتوں کو اعتدال میں رکھنا، اسٹاک کی حد پر عمل درآمد کرانااور ریاستوں ؍مرکز کے زیر انتظام علاقوں کو ذخیرہ اندوزی کرنے والوں کو اور کالا بازاری کرنےوالوں کے خلاف مؤثر کارروائی کا مشورہ دینا وغیرہ شامل ہے۔بھارت سرکار پھلوں کی پیداوار کو بڑھانے کے لئے مشن فار انٹیگریٹڈ ڈیولپمنٹ آف ہارٹی کلچر جیسی اسکیموں پر عمل درآمد کررہی ہے۔ پرائز اسٹیبلائزیشن فنڈ  اسکیم کے ذریعے دالوں، پیاز اور آلو جیسی زرعی اشیاء کی قیمت کو مستحکم بنایا جارہا ہے۔
ضروری اشیاء مثلاً پیاز، آلو اور ٹماٹر کی قیمت اور فراہمی کی صورتحال کا جائزہ لینے کے لئے اعلیٰ سطح کی میٹنگیں ہوتی رہتی ہیں۔ یہ میٹنگیں وزیروں ، سیکریٹریوں کی کمیٹیوں، بین وزارتی کمیٹی ، پرائز اسٹیبلائزین فنڈ، مینجمنٹ کمیٹی اور دیگر محکمہ جاتی سطح پر ہوتی ہیں۔ان کا مقصد قیمتوں کے بارے میں مناسب فیصلے کرنا ہوتا ہے۔ جن میں اگر ضرورت پڑے تو مارکیٹ میں دخل اندازی کا معاملہ بھی شامل ہوتا ہے۔
خوراک کی ڈبہ بندی کی صنعتوں کی وزارت
خوراک کو ڈبہ بند کرنے کی صنعتوں کی وزارت نے مویشی پروری اور ڈیری کے محکمے اور ماہی پروری ، مویشی پروری نیز ڈیری کی وزارت کے ساتھ مفاہمت کے اقرار نامہ پر دستخط کئے
خوراک کو ڈبہ بند کرنے کی صنعتوں کی وزارت  نے مویشی پروری اور ڈیری  ماہی پروری ، مویشی پروری نیز ڈیری کی وزارت کے ساتھ مفاہمت کے ایک اقرار نامہ پر دستخط کئے جس سے ایم او ایف پی آئی اور ڈی اے ایچ ڈی کی مختلف منصوبوں کے مستفیدین تک فائدوں میں توسیع دی جاسکے گی۔ اس ایم او یو پر مرکزی وزیر جناب پشو پتی کمار پارس ، خوراک کو ڈبہ بند کرنے کے مرکزی وزیر عزت مآب پرشوتم روپالا اورماہی پروری، مویشی پروری اور ڈیری کے مرکزی وزیر عزت مآب جناب پرہلاد سنگھ پٹیل، خوراک کو ڈبہ بند کرنے کے وزیرمملکت عزت مآب جناب سنجیو کمار باریان، ماہی پروری ، مویشی پروری او رڈیری کے وزیر مملکت عزت مآب ڈاکٹر ایل موروگن ، ماہی پروری، مویشی پروری اور ڈیری کے سکریٹری ،ایم او ایف پی آئی اور ڈی اے ایچ ڈی کے سکریٹری کی موجودگی میں مفاہمت کے اقرار نامہ پر دستخط کئے گئے۔
ایم او ایف پی آئی اور ڈی اے ایچ ڈی منصوبوں کامقصد ایک دوسرے سے جڑے ہوئے ہیں اور قدرتی طور پر ایک دوسرے کےلئے مددگار ہیں، لہذامستفیدین تک مختلف منصوبوں کے فائدوں کو توسیع دیتے ہوئے دیہی علاقوں کے غریبوں کی پائیدار ترقی کے لئے آمدنی پیدا کرنے والے مقصد کو حاصل کرنے کے لئے ڈی اے ایچ ڈی اور ایم او ایف پی آئی ایک ساتھ مل کر کام کریں گے۔ جب کبھی انہیں بنا کسی حد کے کوالٹی کنٹرول، ڈیری پروسیسنگ اوراس کی ویلیو ایڈیشن ، گوشت کی پروسیسنگ اورویلیو ایڈیشن، بنیادی ڈھانچے ، مویشی کوکھلانے پلانے کا پلانٹ، اور ٹکنالوجی کی مدد سے بریڈ کے بہتر فارموں کا قیام، توسیع اور استحکام کے لئے قرض و امداد کی ضرورت ہوگی۔
یہ مفاہمت نامہ ایم او ایس پی آئی اور ڈی اے ایچ ڈی دونوں کو تعاون فراہم کرے گا جس سے مستفیدین کو پی ایم کسان سمپدا یوجنا کے تحت فائدہ حاصل ہوسکے اور ایم او ایس پی آئی کی پی ایم فارمولائزیشن اآف مائکروفوڈ پروفیسنگ انٹرپرائز اسکیم اور ڈی اے ا یچ ڈی کی ڈیری ڈیولپمٹنٹ اسکیموں کا فائدہ حاصل ہوسکے ۔ اس سے نہ صرف ایم او ایف پی آئی اور ڈی اے ایچ ڈی کے مستفیدین کو با اختیار بنایا جاسکے گا بلکہ مرکز اور ریاستی سطح پر ان کے ذریعہ عمل درآمد کی جارہی مختلف اسکیموں کے فائدوں کے بارے میں اپنی متعلقہ عمل آوری امدادی ٹیم کے توسط سے بیداری بھی پیدا کرے گا۔
ایم او ایف پی آئی او رڈی اے ایچ ڈی کے درمیان انضمام سے مستفیدین کی حوصلہ افزائی ہوگی جس سے وہ مختلف سرگرمیوں کے لئے سہولت حاصل کرنے کے ساتھ ساتھ فائدہ اٹھانے کے لئے بھی ترغیب حاصل کرسکیں گے۔جس میں فوڈ سیفٹی او رکوالٹی کی ضمانت ڈیری پروسیسنگ اور ویلیو ایڈیشن، گوشت کی پروسیسنگ اور ویلیو ایڈیشن، اورمویشیو ں کے لئے چارہ شامل ہیں۔
وزیراعظم کا دفتر
وزیراعظم نے جناب پرکا ش سنگھ بادل کی اچھی صحت اور جلد صحتیابی کے لئے دعا کی
وزیراعظم جناب نریندر مودی نے سینئر لیڈر جناب پرکاش سنگھ بادل کی اچھی صحت اور جلد صحت یابی کی خواہش کی ہے۔
وزیراعظم نے ٹوئٹ کیا:’’شری پرکاش سنگھ بادل جی کی اچھی صحت اور جلد صحت یابی کے لئے دعا گو ہوں۔‘‘
جدید اور قابل تجدید توانائی کی وزارت
قابل تجدید توانائی میں سرمایہ کاری کو درپیش خطرے کو کم کرنے کے لیے اہم ادائیگی کے حفاظتی طریقہ کار: بجلی ،نئی اور قابل تجدیدتوانائی کے وزیر جناب آر کے سنگھ
بجلی ، نئی اور قابل تجدید توانائی کے مرکزی وزیر جناب آر کے سنگھ نےآج لوک سبھا میں بتایا کہ قابل تجدید توانائی کے درمیان سرمایہ کاری کو درپیش خطرے کو کم کے لیے اہم ادائیگی کے حفاظتی طریقہ کار میں درج ذیل نکات شامل ہیں:
- لیٹر آف کریڈٹ 
- ادائیگی سیکورٹی فنڈز
- بجلی کی وزارت، آر بی آئی اور ریاستی حکومت کے درمیان سہ فریقی معاہدہ  
ان آلات کو قابل تجدید توانائی پیدا کرنے والی کمپنیوں کو ادائیگی میں تاخیر/ادائیگی نہ ہونے کی صورت میں استعمال کیا جاتا ہے اور دیر سے ادائیگی کے سرچارج ضابطے ، 2022 کے نوٹیفکیشن کے ذریعے مزید مضبوط کیا گیا ہے۔
بھار ت کی شمسی توانائی سے متعلق کارپوریشن سولر انرجی آف انڈیا لمیٹڈنے جوایم این آر ای کے تحت سرکاری سیکٹر کا ایک ادارہ ہے سولر، ونڈ، ہائبرڈ اور خصوصی کنفیگریشن بولیوں کے تحت قابل تجدید توانائی پروجیکٹوں کے لئے مختلف مرحلوں میں بولیاں لگائی ہیں اور ٹینڈرز کو بڑے پیمانے پر سبسکرائب کیا گیا ہے۔
شمسی توانائی سے متعلق کارپوریشن ریاستوں کے ساتھ بجلی کی خریداری کے معاہدوں پر دستخط کرنے کی کوشش میں ہے ۔ اسی طرح، شامل کئے گئے پلانٹس کو بروقت ادائیگی کو یقینی بنانے کے لیے اقدامات کیے گئے ہیں،جن میں بجلی کی وزارت،آر بی آئی اور ریاستی حکومتوں کے مابین لیٹ پیمنٹ سرچارج رولز، 2022 کا نوٹیفکیشن، لیٹر آف کریڈٹ کی شقیں اور معیاری بولی کے رہنما خطوط کے تحت ادائیگی کے سیکیورٹی فنڈز کی فراہمی، اور درمیان سہ فریقی معاہدے  کی درخواست شامل ہے۔
بھارتی حکومت مختلف کارکردگی سے منسلک مختلف اور نتیجے پر مبنی اسکیمیں نافذ کررہی ہے، جس کا مقصد بجلی کے سیکٹر کومالی طور پر محفوظ، قابل عمل اور پائیداربنانا ہے ۔ بجلی کی وزارت  کی طرف سے کئے گئے مختلف اقدامات میں ری ویمپڈ ڈسٹری بیوشن سیکٹر سکیم ، بجلی  رولز 2022، پاور سیکٹر کی اصلاحات سے منسلک ریاستوں کو جی ایس ڈی پی کا 0.5 فیصد اضافی قرض لینے کی جگہ، کارپوریٹ گورننس شامل ہیں۔ گائیڈ لائنز، پاور فائنانس کارپوریشن  لمیٹڈ اور رورل الیکٹریفیکیشن کارپوریشن  لمیٹڈ کے ذریعے قرض دینے کے لیے اضافی احتیاطی اصول مرتب کئے گئے ہیں جنہیں یوٹیلٹیز،لیکویڈیٹی انفیوژن اسکیم  اورپی ایم کُسم اسکیم کی کارکردگی کی بنیاد پر مرتب کیا گیا ہے۔ان اقدامات کو مالی اور آپریشنل مسائل سے نمٹنے کے لیے ڈیزائن کیا گیا ہے تاکہ ڈسکام اور ریاستی حکومتوں میں مطلوبہ مالیاتی نظم و ضبط لایا جا سکے۔
سائنس اور ٹیکنالوجی کی وزارت
زعفران باؤل پروجیکٹ
نئی دہلی،2فروری 2022۔
زعفران باؤل پروجیکٹ کے تحت نارتھ ایسٹ سینٹر فار ٹکنالوجی ایپلی کیشن اینڈ ریچ  نے زعفران کی کاشت کے لئے اور ہماچل پردیش اور میگھالیہ میں چند مقامات کی نشاندہی کی ہے۔ اروناچل پردیش میں پھولوں کے ساتھ ساتھ آرگینک یعنی زعفران کی اچھی نشوونما ہوتی ہے ۔میگھالیہ میں چیراپونجی ، ماسمائے اور لالنگ ٹوپ مقامات پر نمونوں کے پودے اگائے گئے ہیں۔
پورے پروجیکٹ کی کل لاگت 17.68 لاکھ روپے ہے جو اروناچل پردیش اور میگھالیہ دونوں کے لئے ہے۔ جس میں سے باراپانی  سائٹ کے لئے عارضی رقم 6 لاکھ روپے مختص کی گئی ہے۔
مذکورہ پروجیکٹ کے تحت میگھالیہ میں درج ذیل مقامات کی نشاندہی کی گئی ہے:
- باراپانی
- چیراپونجی
- لالنگٹوپ
اس بات کی جانکاری سائنس اور ٹکنالوجی اور ارتھ سائنس کے وزیر مملکت  ڈاکٹر جتیندر سنگھ نے آج لوک سبھا میں ایک تحریری جواب میں دی۔
ش ح۔ ش ت۔ج
Uno-1002
(Visitor Counter : 100
وزیراعظم کا دفتر
وزیر اعظم کا ویٹیکن سٹی کا دورہ
نئی دہلی، 30 اکتوبر 2021:
تقدس مآب پوپ فرانسیس نے 30 اکتوبر 2021 کو، سنیچر کے روز، ویٹیکن میں اپوسٹولک محل میں مخصوص ناظرین کے درمیان وزیر اعظم جناب نریندر مودی کا استقبال کیا۔
یہ بھارتی وزیر اعظم اور پوپ کے درمیان دو دہائیوں سے بھی زائد عرصے میں پہلی ملاقات تھی۔ جون 2000 میں، آنجہانی وزیر اعظم جناب اٹل بہاری واجپئی نے ویٹیکن کا دورہ کیا تھا اور اس وقت کے پوپ، تقدس مآب جان پل دوئم سے ملاقات کی تھی۔ بھارت اور ویٹیکن سٹی کے مابین دوستانہ تعلقات کی تاریخ کا آغاز 1948 میں سفارتی تعلقات کی بحالی کے ساتھ ہوا تھا۔ بھارت ایشیا میں دوسری سب سے بڑی کیتھولک آبادی کا حامل ملک ہے۔
آج کی میٹنگ کے دوران، دونوں قائدین نے کووِڈ۔19 وبائی مرض اور دنیا بھر میں عوام پر مرتب ہونے والے اس کے نتائج کے بارے میں تبادلہ خیالات کیے۔ دونوں قائدین نے موسمیاتی تبدیلی کے نتیجے میں پیداہونے والی چنوتی کے بارے میں بھی بات چیت کی۔ وزیر اعظم نے پوپ کو موسمیاتی تبدیلی سے نمٹنے میں بھارت کے ذریعہ کی گئیں او لوالعزم پہل قدمیوں اور ایک بلین کووِڈ۔19 ٹیکے لگانے میں بھارت کی کامیابی کے بارے میں بتایا۔ تقدس مآب نے وبائی مرض کےدوران بھارت کے ذریعہ مختلف ممالک کو فراہم کی گئی امداد کی ستائش کی۔
وزیر اعظم نے تقدس مآب پوپ فرانسیس کو جلد ہی بھارت کا دورہ کرنے کے لئے مدعو کیا، جسے انہوں نے بخوشی قبول کر لیا۔
وزیر اعظم نے سکریٹری آف اسٹیٹ، عظیم المرتبت کارڈنل پیٹرو پارولین سے بھی ملاقات کی۔